ব্যক্তির আকাঙ্ক্ষা ও বাস্তবতার দ্বন্দ্বে ক্ষতবিক্ষত আমাদের চিন্তা ও মনোজগত যেসব বিচিত্রতর অনুভব, উপলব্ধি, মিথ ও মিথষ্ক্রিয়ার মধ্য দিয়ে গড়ে ওঠে তা নিয়ে হয়তো অনেকেই ভাবেন। এই ভাবনার মধ্যেই কেউ হয়তো রোমাঞ্চিত হন, কেউ হন শিহরিত, এবং কখনো কখনো আতঙ্কিত! তবুও আধা-বাস্তবে মেশানো এই অদ্ভূত বাস্তবতাকে অস্বীকার করার উপায় থাকে না কারো, কার্যত উপায় নেইও। কেননা রাষ্ট্র ও সমাজবদ্ধ নাগরিক হিসেবে প্রতিটি ব্যক্তিসত্তা যতো একক ও স্বতন্ত্রই হোক, স্বয়ংসম্পূর্ণ নয়, মুক্তও নয়। ঘাত-প্রতিঘাতে ন্যস্ত ন্যুব্জ আমাদের প্রতিটি মুহূর্তে, প্রতিটি অবস্থা ও ব্যবস্থায় সতত পরিবর্তনশীল আমাদের অন্তস্থ সত্তার বিবর্তিত প্রতিফলনকে পলে পলে পর্যবেক্ষণ, বিশ্লেষণ ও সে-অনুযায়ী নিজেকে বিন্যাস করে এগিয়ে চলা হয়তো কারো পক্ষেই আদৌ সম্ভব নয়। তবুও অন্তহীন অর্থহীন ব্যস্ত-সমস্ত জীবনাচরণের মধ্যে নিজের ভেতরের ওই একান্ত ‘আমি’টার দিকে কৌতুহলী পাঠক নিশ্চয়ই এক পলক ফিরে তাকানোর কিছুটা সুযোগ পাবেন আমাদের ভাবনার জগতে নাড়া দেয়া রণদীপম বসু’র ‘নাস্তিক্য ও বিবিধ প্রসঙ্গ’ নামের বিচিত্র বিষয়াভিভূত প্রবন্ধ-গ্রন্থটির মাধ্যমে। Read the rest of this entry »